< Atom

Az Atom használata

Szerző: Sallai András

Copyright © Sallai András, 2019, 2020

Licenc: CC BY-SA 4.0

Web: https://szit.hu

Több kurzor

A Ctrl nyomva tartása mellett több szövegkurzor is létrehozható. Az összes szövegkurzor egyszerre dolgozik, a beírt karakter minden szövegkurzornál megjelenik.

A szövegbevitel mellett többes szövegkijelölésre is használható, a kurzormozgatók segítségével. Helyezzük el a szövegkurzorokat, nyomjuk le a Shift gombot, majd a kurzor mozgatókkal jelöljük ki a szöveget.

Keresés, csere

A keresés, csere panel a Ctrl+f billentyűkombinációval aktiválható. Két beviteli mező jelenik meg:

keresés

csere

A kereső mezőbe tetszőleges szöveg írható keresési céllal, amelyet a Find gombbal aktiválhatunk.

A keresett szöveg kicserélhető a cseremezőbe írt szövegre, amit a Replace vagy a Replace All gombokkal aktiválhatunk.

A gombok felett újabb négy gomb segítségével beállíthatók a következők:

keresés szabályos kifejezésekkel

kis- és nagybetűérzékenység

keresés csak a szelekcióban

illeszkedés egész szavakra

git-plus

A git-plus csomag lehetővé teszi git parancsok futtatását terminál nélkül.

Telepítés után:

ctrl-shift-p

az előugró ablakban írjuk be a git szót

válasszuk ki, melyik git parancsot szeretnénk végrehajtani

az „Add” művelet mindig az aktuális állományra vonatkozik

a „Commit” művelet mindig megnyit egy szövegszerkesztőt

írjuk le a változásokat a szövegszerkesztőbe

mentés után a szerkesztőablak automatikusan bezáródik

JavaScript futtatás

A Node.js-el szeretnénk futtatni a JavaScript állományainkat.

Szükség van a Node.js-re.

https://nodejs.org/

A futtatási lehetőséghez telepítsük az atom-runner modult:

apm install atom-runner

Ezek után, ha van egy program.js nevű állományunk, akkor futtatás a következő billentyűkombinációval:

Alt + R

quick-query

Adatbázis-lekérdezések futtatására alkalmas csomag. Alapértelmezetten csak MySQL és PostgreSQL támogatott.

$ apm install quick-query

Aktiválás:

Packages > Quick Query > Toggle Browser

Billentyűkombinációk
f5	run
alt-t	new-editor
ctrl-alt-t	find-table-to-select
ctrl-alt-c	new-connection
alt-\	toggle-browser
ctrl-s	apply-changes
ctrl-shift-S	save-csv

termination

Az termination egy hasznos modul, amellyel a munkakönyvtárunkban egy parancssoros terminált nyithatunk. Így használható yo, gulp, stb. parancs.

Telepítés csomagkezelővel:

$ apm install termination

Pythonból könnyedén futtathatunk egy webszervert:

$ python -m SimpleHTTPServer 8000

open-recent

Az utoljára megnyitott könyvtárak elérhetővé válnak.

git-diff

A git-diff segítségével megnézhetjük mit változtattunk az eredetihez képest.

Kapcsoljuk be a beállításoknál:

[✔] Show Icons In Editor Gutter

atom-beautify

Az atom-beautify egy kódformázó.

Telepítése:

apm install atom-beautify

Aktiválása:

Ctrl-Alt-B

line-count

Programkód statisztika.

apm install line-count

A számláló indítása:

Packages > Line Count

Alt + Ctrl + Shift - L

Létrejön egy mentetlen line-count.txt fájl, amelyben megtaláljuk a statisztikát.